ด่วน! บอร์ด NOK ปลด “พาที” เซ่นผลงานห่วย ดัน “ปิยะ” ขึ้นแท่น CEO คุมนกแอร์
ด่วน! บอร์ด NOK ปลด "พาที" เซ่นผลงานห่วย ดัน "ปิยะ" ขึ้นแท่น CEO คุมนกแอร์
15 ก.ย. 2560

ผู้สื่อข่าวรายงานว่า ตลาดหลักทรัพย์แห่งประเทศไทย เปิดเผยว่า บริษัท สายการบินนกแอร์ จำกัด (มหาชน) หรือ NOK แจ้งว่า ที่ประชุมคณะกรรมการบริษัท ครั้งที่ 9/2560 เมื่อวันที่ 14 ก.ย. 2560 มีมติรับทราบการลาออกจากตำแหน่งประธานเจ้าหน้าที่บริหารของนายพาที สารสิน โดยมีผลตั้งแต่วันที่ 14 ก.ย. 2560 เป็นต้นไป ทั้งนี้ นายพาที สารสิน จะยังคงดำรงตำแหน่งกรรมการของบริษัทเช่นเดิม
นอกจากนี้ ที่ประชุมได้มีมติแต่งตั้งนายพาที สารสิน กรรมการบริษัท ให้ดำรงตำแหน่งรองประธานกรรมการบริษัท และแต่งตั้งนายปิยะ ยอดมณี รองประธานเจ้าหน้าที่บริหาร ดำรงตำแหน่งประธานเจ้าหน้าที่บริหาร มีผลตั้งแต่วันที่ 14 ก.ย. 2560 เป็นต้นไป
ขณะที่บริษัทมีการประกาศงบล่าสุดออกมาขาดทุน 649.69 ล้านบาทในไตรมาสที่สอง รวมครึ่งแรกของปีขาดทุนไปแล้ว  945.26 ล้านบาท และจำเป็นต้องขายหุ้นแบบ RO ในราคาถูกกว่าครั้งก่อน นอกจากนี้บริษัทยังมีปัญหารายวันทั้งกรณีเครื่องบินยางแตก, ผู้โดยสารตกค้าง และการโพสต์แสดงทัศนคติเชิงลบของนักบินในสื่อโซเชียลมีเดีย